
PATVIRTINTA
                                                                                            Varėnos sporto centro direktoriaus

                                                                                           2024 m. gruodžio 30 d. įsakymu Nr. V-130
VARĖNOS SPORTO CENTRO DIREKTORIAUS PAVADUOTOJO ŪKIO REIKALAMS PAREIGYBĖS APRAŠYMAS
I  SKYRIUS

PAREIGYBĖ

1. Varėnos sporto centro direktoriaus pavaduotojo ūkio reikalams pareigybė yra priskiriama specialistų pareigybės grupei.

2. Pareigybės lygis – A2 (naujai priimamam darbuotojui);  B (esamam darbuotojui).

3. Varėnos sporto centro direktoriaus pavaduotojas ūkio reikalams į pareigas priimamas konkurso būdu, o iš jų atleidžiamas Varėnos sporto centro direktoriaus įsakymu.
4. Direktoriaus pavaduotojas ūkio reikalams tiesiogiai pavaldus Varėnos sporto centro direktoriui.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:

5.1. A2 lygio pareigybei – turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;

5.2. B lygio pareigybei - turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;
5.3. turėti ne mažesnį kaip 2 metų panašaus darbo stažą;
5.4. mokėti anglų kalbą ne žemesniu kaip B1 kalbos mokėjimo lygiu (pagal Bendruosius Europos kalbų matmenyse nustatytą ir apibūdintą šešių kalbos mokėjimo lygių sistemą);
5.5. turi dirbti vadovaudamasis Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais biudžetinės įstaigos darbo specifiką bei ūkinės veiklos funkcijų vykdymą, Centro vidaus darbo tvarkos taisyklėmis bei mokėti jomis vadovautis organizuojant ir įgyvendinant jam priskirtas funkcijas;
5.6. turėti darbų saugos organizatoriaus ir priešgaisrinės saugos pažymėjimus, gerai išmanyti darbų saugą, civilinės, priešgaisrinės saugos, higienos reikalavimus, pirmosios medicinos pagalbos suteikimo priemones ir būdus;
5.7. turi sugebėti vesti medžiagų apskaitą, darbo laiko apskaitos žiniaraščius, įforminti pirkinius, medžiagų ir priemonių nurašymus ir kitą su materialinėmis vertybėmis susijusią apskaitą, išmanyti viešųjų pirkimų procedūras, mokėti tvarkyti viešųjų pirkimų dokumentus ir atlikti viešųjų pirkimų iniciatoriaus funkcijas;
5.8. žinoti visų patalpų bei inventoriaus naudojimo ir priežiūros taisykles. Higienos normas ir taisykles, pastato ir jame esančių patalpų eksploatavimo, priežiūros, remonto ir profilaktikos atlikimo tvarką. Turi sugebėti spręsti statybos techninius klausimus;
5.9. mokėti naudotis informacinėmis technologijomis MS Office (Word, Excel, Outlook ir kt.) programiniu paketu;
5.10. mokėti savarankiškai planuoti, valdyti, kaupti ir analizuoti informaciją, rengti ataskaitas, dokumentus bei kitus vidaus tvarkomuosius, informacinius raštus.
III SKYRIUS

ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas privalo vykdyti šias funkcijas:
6.1. organizuoja ir kontroliuoja įstaigos aptarnaujančio ūkio dalies personalo darbą;
6.2. sudaro valytojų ir gelbėtojų darbo grafikus;
6.3. vykdo Varėnos sporto centrui nuosavybės teise priklausančio, patikėjimo teise valdomo ir įgyjamo turto kiekybinę apskaitą, dalyvauja materialinių vertybių inventorizacijoje;
6.4. nustatyta tvarka rengia ir teikia sunaudotų medžiagų nurašymo aktus. Tikrina, kad medžiagų, prekių likučiai atitiktų nurodytiems likučiams buhalterijos dokumentuose;
6.5. organizuoja ir vykdo paprastąjį patalpų remontą;
6.6. inicijuoja įstaigos ūkinei veiklai užtikrinti būtinų prekių, darbų ir paslaugų pirkimus, įstaigoje numatyta tvarka rengia technines sąlygas, charakteristikas, kontroliuoja atliekamų darbų eigą, paslaugų kokybę, atitikimą techninėms charakteristikoms ir kitiems nustatytiems reikalavimams;
6.7. įstaigos darbuotojus aprūpina būtinu inventoriumi, kanceliarinėmis, darbo, higienos ir asmeninės saugos prekėmis ir priemonėmis;
6.8. rūpinasi kokybišku ir saugiu elektros tiekimo ir apšvietimo, apšildymo, ventiliacijos, vandens tiekimo, baseino priežiūros technikos ir kanalizacijos bei kitų Varėnos sporto centro inžinerinių sistemų ir įrenginių funkcionavimu, kontroliuoja jų techninę būklę;
6.9. prižiūri ir kontroliuoja baseino ir vaikų baseinėlio vandens būklę. Užtikrina vandens higieninių normų laikymąsi;
6.10. prižiūri, kad periodiškai ir laiku būtų atliekami visi reikalingi baseino vandens tyrimai. Bendradarbiauja su įmonėmis/įstaigomis, kurios atlieka vandens laboratorinius tyrimus;
6.11. vykdo saugos darbe ir eksploatuojamų statinių, įrenginių, darbo vietų priešgaisrinę priežiūrą;
6.12. teisės aktų nustatyta tvarka įstaigos darbuotojams veda saugos darbe ir priešgaisrinės saugos instruktažus (įvadinius, darbo vietoje, periodinius), kontroliuoja šių reikalavimų laikymąsi, esant būtinumui atlieka nušalinimo nuo darbo procedūras. Pasirūpina, kad darbuotojai pasirašytinai būtų supažindinti su saugaus darbo instrukcijomis darbo vietoje;
6.13. organizuoja sanitarinę bei higieninę patalpų, baseino ir aplinkos priežiūrą, vykdo pastatų, patalpų ir materialinių vertybių techninės būklės priežiūrą;
6.14. užtikrina, kad Varėnos sporto centro teritorija ir Varėnos sporto centrui priklausančios teritorijos būtų tvarkingos (pastoviai būtų šalinama nupjauta žolė, medžių lapai, žiemos metu nukasamas sniegas, pašalinamos kitos šiukšlės);
6.15. nustatytu laiku organizuoja Varėnos sporto centro pastato ir jame esančių patalpų sezonines ir neeilines apžiūras. Užtikrina apžiūros metu nustatytų defektų pašalinimą;
6.16. užtikrina, kad būtų laiku atliktas Varėnos sporto centro šildymo sistemos paruošimas rudens ir žiemos sezonui;
6.17. užtikrina, kad Varėnos sporto centro patalpos kasdien būtų valomos drėgnuoju būdu. Varėnos sporto centro patalpos būtų tvarkingos, atitiktų higienos normų reikalavimus;
6.18. organizuoja Varėnos sporto centro ir baseino aprūpinimą dezinfekavimo medžiagomis, valikliais, plovikliais ir baseino reagentais, atitinkančiais Valstybinės higienos inspekcijos patvirtintas normas;
6.19. pasirūpina, kad Varėnos sporto centre būtų reikiamas gesintuvų skaičius ir tinkamai veiktų pranešimo apie gaisrą sistema;
6.20. pasirūpina, kad žmonių evakavimo keliai ir išėjimai, koridoriai, laiptai nebūtų užkrauti daiktais;
6.21. parengia žmonių evakavimo kilus gaisrui grafinį ir rašytinį planą. Pasirūpina, kad planas būtų pakabintas gerai matomoje vietoje prie įėjimo į kiekvieną pastato aukštą. Užtikrina, kad rašytiniame plane būtų aiškiai ir tiksliai aprašyti atitinkamų darbuotojų veiksmai kilus gaisrui, tų veiksmų atlikimo tvarka būdai ir nuoseklumas;
6.22. pasirūpina, kad koridoriuose, laiptinėse ir ant evakavimo durų būtų krypties (gelbėjimosi) ženklai;
6.23. reikalauja, kad visi darbuotojai laikytųsi nustatyto gaisrinės saugos režimo;
6.24. instruktuoja ir kontroliuoja kaip darbuotojai laikosi darbuotojų saugos ir sveikatos, priešgaisrinės saugos, elektrosaugos reikalavimų;
6.25. atlieka Varėnos sporto centro apšvietimo, šildymo, vėdinimo, kanalizacijos, gaisrinės apsaugos, vandentiekio, pastato apsaugos ir kitų Varėnos sporto centre esančių sistemų būklės tikrinimus, skubių gedimų šalinimų organizavimą, apsaugos sistemos pajungimo ir atjungimo darbus;
6.26. kontroliuoja Varėnos sporto centro turto, patalpų inventoriaus efektyvumą, racionalų panaudojimą ir tinkamą eksploataciją;
6.27. bendradarbiauja su ryšių, elektros, vandens tiekimo bei kitomis komunalines paslaugas teikiančiomis įmonėmis. Veda vandens, šilumos skaitiklių parodymus;
6.28. išmano viešųjų pirkimų procedūras, tvarko viešųjų pirkimų dokumentus ir atlieka viešųjų pirkimų iniciatoriaus funkcijas;
6.29. organizuoja Varėnos sporto centro aprūpinimą darbui reikalingomis priemonėmis, medžiagomis, prietaisais, įrankiais, įrenginiais;
6.30. vykdo einamąją finansų kontrolę.
6.31. direktoriui ir direktoriaus pavaduotojui esant atostogose, laikinojo nedarbingumo laikotarpiu, laikinai išvykus, vykdo visas direktoriaus funkcijas.

6.32. vykdo kitus nenuolatinio pobūdžio direktoriaus pavedimus savo kompetencijos ribose.
VI SKYRIUS

ATSAKOMYBĖ
7. Darbuotojas, einantis šias pareigas, atsako už:

7.1. bendrą Varėnos sporto centro ūkio būklę;
7.2. einamąją finansų kontrolę;

7.3. Varėnos sporto centro teritorijos, pastatų ir patalpų, inventoriaus priežiūrą;
7.4. inžinierinių komunikacijų, baseino vandens priežiūros technikos  įrenginių techninę būklę;

7.5.  Varėnos sporto centro sanitarinę būklę ir priešgaisrinę saugą;
7.6. savo pareigų, numatytų šiame pareigybės aprašyme, netinkamą vykdymą ar nevykdymą, pagal galiojantį Lietuvos Respublikos darbo kodeksą bei kitus Lietuvos Respublikos įstatymus.

Susipažinau:

__________________________
(Parašas)

___________________      

(Vardas, pavardė)

___________________
(Data)
